
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 4P/24/2023 3823201847 08. 08. 2024 JUDr. Katarína Zajacová ECLI:SK:OSPD:2024:3823201847.4
ROZSUDOK V MENE SLOVENSKEJ REPUBLIKY Okresný súd v Prievidzi sudkyňou JUDr. Katarínou Zajacovou vo veci starostlivosti o maloleté deti A., B., nar. XX.X.XXXX a C., nar. XX.X.XXXX, zastúpené kolíznym opatrovníkom, Úradom práce sociálnych vecí a rodiny Prievidza, deti rodičov: matky D. D., nar. XX.X.XXXX, bytom E. XXX/X, F., zast. JUDr. Martinom Hurtišom, advokátom so sídlom v Prievidzi, Matice slovenskej 17, otca C. A., nar. XX.X.XXXX, bytom G. E., B. XXX/X, toho času H., I., J. K. XX, zast. JUDr. Ing. Michalom Mladým, advokátom so sídlom v Bojniciach, Prievidzská 254/26, o zvýšení vyživovacej povinnosti otca maloletých detí a o zverení maloletých detí do osobnej starostlivosti otca a udelenie súhlasu súdu za matku maloletých detí s ich trvalým vysťahovaním do Holandska, takto rozhodol: I. S c h v a ľ u j e rodičovskú dohodu účastníkov, ktorou sa otec maloletých detí, C. A.,, nar. XX.X.XXXX z a v ä z u j e platiť na výživu maloletého B., nar. XX.X.XXXX výživným zvýšeným zo sumy 120,- eur mesačne na sumu 270,- eur mesačne od 1.6.2023 a na výživu maloletej C., nar. XX.X.XXXX výživným zvýšeným zo sumy 100,- eur mesačne na sumu 230,- eur mesačne od 1.6.2023 vždy do 20. dňa v mesiaci vopred do rúk matky maloletých detí. II. Zročné výživné u maloletého B. za obdobie od 1.6.2023 do 8.8.2024 v sume 2.250,- eur sa otec maloletých detí z a v ä z u j e splácať v mesačných splátkach po 100,- eur a zročné výživné u maloletej C. v sume 1.950,- eur sa otec maloletých detí z a v ä z u j e splácať v mesačných splátkach po 50,eur spolu s bežným výživným počnúc mesiacom september 2024 do rúk matky maloletých detí s tým, že omeškanie s platením jednej splátky má za následok splatnosť celého plnenia. III. Týmto rozsudkom dochádza k zmene rozsudku Okresného súdu Prievidza č.k. 15P/26/2017-46 zo dňa 27.7.2017 vo výroku o výške vyživovacej povinnosti otca k maloletým deťom. IV. U k l a d á matke maloletých detí, D. D., nar. XX.X.XXXX a maloletým deťom A., B., nar. XX.X.XXXX a C., nar. XX.X.XXXX povinnosť podrobiť sa odbornému poradenstvu v CDR Prievidza, Závodníka 494/24 a povinnosť s týmto zariadením spolupracovať, ako aj s orgánom sociálnoprávnej ochrany detí. V. Konanie z a s t a v u j e o návrhu otca na zverenie maloletých detí do jeho osobnej starostlivosti a udelenie súhlasu súdu za matku maloletých detí s ich trvalým vysťahovaním do Holandska. odôvodnenie: 1. Tento rozsudok podľa § 221 písm. a/, b/ CSP neobsahuje odôvodnenie. Poučenie:
Proti tomuto rozsudku odvolanie nie je prípustné s poukazom na ust. § 368 CSP a § 122 CMP. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

